CELEX: 62021TB0232
Language: lt
Date: 2022-03-18 00:00:00
Title: Byla T-232/21: 2022 m. kovo 18 d. Bendrojo Teismo nutartis byloje Saure / Komisija (Ieškinys dėl panaikinimo – Galimybė susipažinti su dokumentais – Reglamentas (EB) Nr. 1049/2001 – Komisijos susirašinėjimas dėl AstraZeneca COVID-19 vakcinų kiekio ir pristatymo terminų – Numanomas sprendimas neleisti susipažinti su dokumentais – Po ieškinio pareiškimo priimtas aiškus sprendimas – Pagrindo priimti sprendimą nebuvimas – Prašymai leisti patikslinti reikalavimus – Lis pendens – Akivaizdus nepriimtinumas)

2022 5 23   
            
            
               LT
            
            
               Europos Sąjungos oficialusis leidinys
            
            
               C 207/41
            
         
      2022 m. kovo 18 d. Bendrojo Teismo nutartis byloje Saure / Komisija
      
      (Byla T-232/21) (1)
      
      (Ieškinys dėl panaikinimo - Galimybė susipažinti su dokumentais - Reglamentas (EB) Nr. 1049/2001 - Komisijos susirašinėjimas dėl AstraZeneca COVID-19 vakcinų kiekio ir pristatymo terminų - Numanomas sprendimas neleisti susipažinti su dokumentais - Po ieškinio pareiškimo priimtas aiškus sprendimas - Pagrindo priimti sprendimą nebuvimas - Prašymai leisti patikslinti reikalavimus - Lis pendens - Akivaizdus nepriimtinumas)
      (2022/C 207/55)
      Proceso kalba: vokiečių
      
         Šalys
      
      
         Ieškovas: Hans-Wilhelm Saure (Berlynas, Vokietija), atstovaujamas advokato C. Partsch
      
         Atsakovė: Europos Komisija, atstovaujama G. Gattinara, K. Herrmann ir A. Spina
      
         Dalykas
      
      SESV 263 straipsniu grindžiamas ieškinys, kuriuo ieškovas reikalauja panaikinti 2021 m. balandžio 30 d. numanomą sprendimą ir po reikalavimų patikslinimo priimtą 2021 m. liepos 13 d. aiškų sprendimą, kuriais Komisija atmetė jo patvirtinamąjį prašymą leisti susipažinti su tam tikrais dokumentais.
      
         Rezoliucinė dalis
      
      
                  1.
               
               
                  Nebereikia priimti sprendimo dėl prašymo panaikinti 2021 m. balandžio 30 d. Europos Komisijos numanomą sprendimą atmesti patvirtinamąjį prašymą leisti susipažinti su tam tikrais dokumentais.
               
            
                  2.
               
               
                  Atmesti likusią ieškinio dalį kaip akivaizdžiai nepriimtiną.
               
            
                  3.
               
               
                  Komisija padengia savo ir Hans-Wilhelm Saure bylinėjimosi išlaidas, susijusias su ieškiniu ir prašymu pripažinti, kad nereikia priimti sprendimo.
               
            
                  4.
               
               
                  H.-W. Saure padengia savo ir Komisijos bylinėjimosi išlaidas, susijusias su prašymu leisti patikslinti reikalavimus.
               
            
         (1)  OL C 242, 2021 6 21.